**П Р О Т О К О Л**

**от заседание на членовете на работна група**

Днес, **15.05.2023 г. от 14:00 ч.** вИА „НФЦ“, ет. 8 се проведе заседание на членовете на работната група, назначена със Заповед на Министъра на културата № РД 09-251/21.03.2023 г. във връзка с разработване на предложения за оперативни промени в ППЗФИ, в състав:

**Председател на работната група:**

Петър Тодоров – Изпълнителен директор на ИА „НФЦ“

**Членове:**

1. Виктор Божинов – Сдружение „Филмаутор“;
2. Владимир Петров – Асоциация на българските киносалони;
3. Галина Тонева – Асоциация на филмовите продуценти;
4. Георги Иванов – Българска асоциация на филмовите, телевизионни и радио сценаристи;
5. Георги Чолаков – Обсерватория по икономика на културата;
6. Евтим Милошев – Асоциация на филмовите и телевизионни продуценти;
7. Жана Караиванова – Фондация „Българска филмова комисия“;
8. Иван Тонев – Асоциация на българските оператори;
9. Кристина Камбитова – Гилдия на българските продуценти;
10. Лъчезар Велинов – Асоциация на българските анимационни продуценти;
11. Николай Мутафчиев – Сдружение на филмовите и телевизионните режисьори, чрез Илия Костов – председател на сдружението;
12. Павел Г. Веснаков – Българска асоциация на кинорежисьорите;
13. Проф. Любомир Халачев – Асоциация на българските филмови продуценти и Асоциация „Академика 21“;
14. Николай Тодоров – Съюз на българските филмови дейци (подадена молба до Министерство на културата от 08.05.2023 г. за изтегляне на представителя)[[1]](#footnote-1);
15. Христо Христов - Асоциация на българските филмови продуценти;
16. Павел Павлов – Съюз на артистите в България[[2]](#footnote-2).

**Координатор:**

Георги Владимиров – главен експерт, Министерство на културата

**На заседанието на работната група се обсъдиха следните предложения и се взеха следните решения:**

1. Заседанието започна с обсъждане на организационни въпроси по работата на комисията, сред които:
* Липсата в последните заседания на експерта от Министерство на културата;
* Липса на представител на СБФД в последните заседания на работната група;
* Обсъждане на въпроса с възможността за действия във връзка с взетите в хода на заседанията решения по установени проблеми в прилагането на сега действащия правилник, почти всички от които не са включени в проекта на ПМС за изменение и допълнение на ППЗФИ, качен за обществено обсъждане.
1. Членовете на работната група продължиха с обсъждане на темата за „служебната оценка“, както следва:

 Според Виктор Божинов, ако служебната оценка е 12 точки, както е в момента, всеки критерий, който я формира трябва да е с равна тежест (т.е. х3 точки), с включени три подкритерия към всеки отделен критерий.

 Според Галина Тонева – 12 точки е много, защото има сесии с по-слаби оценки и тогава именно служебната оценка е решаваща при формиране на класирането. Според нея е разумно служебната оценка да е 9, като всеки член от комисията да има право да даде по три допълнителни точки за проект, който харесва особено. Предложението беше подложено на гласуване и доразвито в хода на провеждането му.

 **Решение по т. 2:** Присъстващите членове на комисията приеха с мнозинство служебната оценка да бъде сведена до 9 точки - по 3 точки за всеки сегмент и всеки критерий да има три прага. Критериите по чл. 27, т. 5, буква „б“ и в“ от ЗФИ да са в един общ критерий с общи точки, а не както сега поотделно. Съответно максималната оценка на художествената комисия да се вдигне на 91 точки.

 Да има възможност за присъждане на 3 допълнителни точки, както следва:

- ОЦЕНКА НА ХУДОЖЕСТВЕНИЯ И ТВОРЧЕСКИ ПОТЕНЦИАЛ НА ПРОЕКТА + 1 точка, т.е. общо 11 точки;

- ДРАМАТУРГИЧНА СТРУКТУРА + 1 точка, т.е. общо 21 точки;

- ОСНОВНИ ПЕРСОНАЖИ + 1 точка, т.е. с общо 11 точки.

 Точките, които получават режисьорът и продуцентът да бъдат изравнени, т.е. 50 на 50.

 Следващото заседание на работната група е насрочено за 18.05.2023 г. от 14:00 часа.

1. На мястото на проф. Михаил Мелтев, съгласно Заповед на Министъра на културата № РД09-274/28.03.2023 г. [↑](#footnote-ref-1)
2. Съгласно Заповед на Министъра на културата № РД09-274/28.03.2023 г. [↑](#footnote-ref-2)